Tøyengata (Oslo)

Tøyengata er en gate i Oslo mellom  Grønlandsleiret og Finnmarkgata. Her lå i en årrekke Munchmuseet.

Kiellands dropsfabrikk hadde lokaler i Tøyengata nr 31-33 fra 1911 til 1975, da den ble kjøpt opp av Nidar og nedlagt. Fasaden står imidlertid igjen,https://journalen.oslomet.no/2016/10/visuelle-godbiter og Nidar produserer fremdeles seigmennene som ble oppfunnet på Kiellands dropsfabrikk.https://journalen.oslomet.no/2016/09/seigmannens-fodested

Tøyengata og nabolaget ble vedtatt fornyet i 1982. I de uisolerte boligene frøs vannet ofte i rørene i vinterkulden. Noen steder måtte man skru av varmen for å ha nok strøm til å lage mat. Rotter var ofte å se på gaten.https://journalen.oslomet.no/magasin/2016/10/lek-arbeid-og-en-fornyet-bydel

Tøyengata nr 10 lå i landlige omgivelser da Anders Håvind (eller Haavie eller Hovind), klokker ved tukthuset, fikk huset bygd omkring 1827. I 1857 overtok klokkerens enke. I 1865 var arbeidsmann Johan Jensen huseier. Det bodde da 27 personer i huset: Jensen og hans kone med fire barn, en skipstøymann, en ølhandlende enke, en skomaker og en matros. En stund drev Jensen en småhandel i første etasje, der det siden har vært skiftende butikkdrift.Alf Næsheim: Kristiania i Oslo (s. 74), Schibsteds forlag 1994, ISBN 82-516-1535-6

Størst og staseligst var nr 14, oppført i én etasje i 1825 av svogrene sjømann Rasmus Hansen og skipstømmermann Ole Abrahamsen. I 1857 ble det bygd på en andreetasje av Wilhelm Bentzen, den første eneeieren av gården. I 1865 bodde det 37 personer i huset: Eieren brennevinshandler Ulrik Walle med sin kone, deres fire barn, en tjenestepike og fem leieboere med hver sin familie. I 1879 var det kommet et lysthus i hagen med fem små vinduer. På 1890-tallet overtok Karl Evangs farfar, murmester Carl J. Evang, huset frem til rundt 1920.Alf Næsheim: Kristiania i Oslo (s. 76)

Bygninger
 Fortuna mekaniske verksted lå i nr 26
 Arbeiderboliger i nr 47, bygget i 1913
 Munchmuseet i nr. 53

 Referanser 

Litteratur


Eksterne lenker


Kategori:Veier i Oslo
Kategori:Veier på Tøyen (Oslo)
Kategori:Veier på Grønland (Oslo)